**Forskrift om endringer i forskrift om håndtering av utgangsstoffer for eksplosiver**

Hjemmel: Fastsatt av Direktoratet for samfunnssikkerhet og beredskap [dato] med hjemmel i lov 14. juni 2002 nr. 20 om vern mot brann, eksplosjon og ulykker med farlig stoff og om brannvesenets redningsoppgaver (brann- og eksplosjonsvernloven) § 20a, jf. Justis- og beredskapsdepartementets delegeringsvedtak 1. september 2003 nr. 1161 og Justis- og beredskapsdepartementets delegeringsvedtak 1. juni 2015 nr. 580

EØS-henvisninger: EØS-avtalen vedlegg II kap. XV og XXIX (forordning (EU) nr. 98/2013 *som endret ved forordning (EU) 2017/214, forordning (EU) 2017/215 og forordning (EU) 2017/216*).

**I**

I forskrift 2. juni 2015 nr. 588 om håndtering av utgangsstoffer for eksplosiver gjøres følgende endringer:

§ 2 første ledd skal lyde:

Forskriften gjelder all håndtering av følgende utgangsstoffer for eksplosiver, inkludert stoffblandinger som inneholder slike:

|  |  |
| --- | --- |
| Hydrogenperoksid, over 12 vektprosent | Heksamin |
| Nitrometan, over 30 vektprosent | Svovelsyre |
| Salpetersyre, over 3 vektprosent | Aceton |
| Kaliumklorat, over 40 vektprosent | Kaliumnitrat |
| Kaliumperklorat, over 40 vektprosent | Natriumnitrat |
| Natriumklorat, over 40 vektprosent | Kalsiumnitrat |
| Natriumperklorat, over 40 vektprosent | Kalsiumammoniumnitrat |
|  | Ammoniumnitrat (16 vektprosent eller mer nitrogen fra ammoniumnitrat) |
|  | *Aluminiumpulver (med en partikkelstørrelse mindre enn 200 μm, og med 70 vektprosent eller mer av aluminium og/eller magnesium)* |
|  | *Magnesiumpulver (med en partikkelstørrelse mindre enn 200 μm, og med 70 vektprosent eller mer av aluminium og/eller magnesium)* |
|  | *Magnesiumnitrat heksahydrat* |

§ 3 skal lyde:

EØS-avtalen vedlegg II kapittel XV og XXIX (forordning (EU) nr. 98/2013 *som endret ved forordning (EU) 2017/214, forordning (EU) 2017/215 og forordning (EU) 2017/216*) om markedsføring og bruk av utgangsstoffer for eksplosiver gjelder som forskrift med de endringer og tillegg som følger av vedlegg II, protokoll 1 til avtalen og avtalen for øvrig.

II

Forskriften trer i kraft [dato].